Kui on vaja telefoni lapsele kooli või odavat helistamisvõimalust  firmatöötajale, siis peaks säästuajal hästi sobima maailma odavaim mobiiltelefon, mis maksab ilma igasuguste operaatorlepinguteta 20 eurot (ca 314 krooni). Tegemist on odavtelefoniga Nokia 1280    Välimuse osas ei ole mõtet sellest mobiilist eksklusiivsust ja erilisust otsida, ka tehnilised parameetrid jäävad nutitelefonidest kilomeetrite kaugusele. Kuid odavas mobiilis on siiski omadusi, mida kallitest ei leia, vahendab Arvutimaailm.    Näiteks saab selles pidada kuni viit erinevat  telefoniraamatut. Mõeldud on just vaesematele kasutajatele, kes tavaliselt jagavad ühte telefoni mitme peale. Nii saab igaüks oma kontakte eraldi hoida.    Kuna säästutelefon peab viibima ilmselt mitte siidistes pintsakutaskutes või peentes ridikülides, vaid üsna tõenäoliselt raskes keskkonnas tolmu, niiskuse ja sagedaste põrutustega, on korpus tehtud niiskus- ja põrutuskindel.    Elektrit ei pruugi ka alati käepärast olla, sellepärast suudab Nokia 1280 vastu panna ilma laadimata tervelt 22 päeva.    Telefonil on veel lamp, rääkiv äratuskell ja FM raadio. Tundub, et 20-eurone telefon sobiks väga hästi ka matkatelefoniks, mis lubab pea kuu aega laadimata matkata.    Müügile peaks odavtelefon jõudma 2010. aasta alguses.    Vaata tutvustavat videot siit:  http://forte.delfi.ee/news/digi/nokia-tegi-maailma-odavaima-telefoni.d?id=26713129    NB! Kliki ka nendele artiklitele: